Իսկ խնդիրն այն է, որ ես, ինչպես նաեւ շատ այլք, այդ տարբերությունները նկատում եմ: Չեմ կարողանում չնկատել եւ ինչ-որ պահից սկսած` դիսկոմֆորտ եմ զգում: Ոչ թե նրա համար, որ այդպիսի տարբերություն կա, այլ նրա համար, որ զգում եմ այդ տարբերությունը: Այդ ժամանակ միտս են գալիս որեւէ բազմաշետ երկրի իմացած տեղեկությունները: Օրինակ` Հնդկաստանի: Միլիարդից ավելի մարդ եւ հազարավոր շերտեր, կաստաներ, ենթակաստաներ, խմբեր, ցեղեր եւ այլն: Բա ինչպե՞ս են շարքային հնդիկները տանում այդ ողջ տարբերությունները: Կամ` ովքե՞ր են շարքային հնդիկները: Իսկ մե՞նք: Ո՞վ է մեզնից շարքային: Բարձրագույն կրթությամբ պապիկների եւ տատիկների, բրենդային հագուստ կրող թոռները, թե՞ կարմիր երեսով, շուկաներում պարկեր քարշ տվողները: